నిజాం పాలనలో లంబాడాలు

నిజాం పాలనలో లంబాడాలు పేరిట భంగ్యా భుక్యా రాసిన పరిశోధన గ్రంథం నిజాం వంశీయుల పరిపాలనలో లంబాడాల జీవనాన్ని వివరించిన పరిశోధన గ్రంథానికి తెలుగు అనువాదం. భంగ్యా ఆంగ్లంలో రాసిన గ్రంథాన్ని రచయిత, అనువాదకుడు ఆకెళ్ళ శివప్రసాద్ అనువదించారు.

రచన నేపథ్యం 
సబ్‌జుగేటెడ్ నోమాడ్స్ అనే శీర్షికతో ది లంబాడాస్ అండర్ రూల్ ఆఫ్ నిజాం అనే ఉపశీర్షికతో ఈ గ్రంథాన్ని భంగ్యా భుక్యా ఆంగ్లంలో రచించారు. ఆయన ఆంగ్లంలో 2010లో రచించిన ఈ పుస్తకాన్ని 2012లో అనువాదకుడు, వ్యక్తిత్వవికాస గ్రంథకర్త ఆకెళ్ళ శివప్రసాద్ అనువదించారు. హైదరాబాద్ బుక్ ట్రస్ట్ సంస్థ ఈ గ్రంథాన్ని తెలుగులో ప్రచురించింది.

ఇతరుల మాటలు 
 లంబాడాల రాజకీయ, ఆర్థిక స్థితిగతులను భంగ్యా భుక్యా చాలా లోతుగా, సునిశితంగా పరిశోధించి వెలుగులోకి తెచ్చిన రచన ఇది. ఒకనాడు స్వతంత్రంగా, సగర్వంగా మెలిగిన లంబాడా జాతి వలసపాలన, దాని నియంత్రణల కింద నలిగి నలిగి ఎలా క్షీణించిపోయిందో పట్టి చూపారు రచయిత. సమకాలీన అస్థిత్వ ఉద్యమాలనూ, 20వ శతాబ్దంలో వాటి ప్రాముఖ్యతనూ సవివరంగా చర్చించడం దీని ప్రత్యేకత. - క్రిస్పిన్ బేట్స్, ఎడిన్‌బర్గ్ విశ్వవిద్యాలయం.
 లంబాడా జాతి, వారి జీవన విధానంపై జరిగిన తొలి శాస్త్రీయమైన అధ్యయనం ఇది. ఒక స్వతంత్ర జాతిని - రాజ్యం, దాని పరిపాలనా విధానాలు ఎలా అణగదొక్కాయో తెలియజేస్తుంది. ప్రభుత్వ బంజరు భూములను 'రక్షిత అడవులు'గా మార్చటం, లంబాడాలకు నేరపూరిత మనస్తత్వాన్ని ఆపాదించడం వంటి అంశాలన్నింటినీ చారిత్రకంగా చర్చిస్తూ, ఆసక్తికరంగా పాఠకుల ముందుంచుతుంది ఈ రచన. - డేవిడ్ హార్డిమాన్, వార్‌విక్ విశ్వవిద్యాలయం.
 సుసంపన్నమైన ఒక వ్యాపార వర్గాన్ని వలసవాద పాలనా పద్ధతులు ఎలా మార్చివేశాయో, హైదరాబాదు రాష్ట్రంలో లంబాడాలు ఏ విధంగా 'నేరజాతి'గా ముద్ర వేయబడి అణచివేతకు గురయ్యారో తెలుసుకునేందుకు తప్పనిసరిగా చదవాల్సిన పుస్తకం ఇది. - గేల్ అంవెట్, ఇండియన్ ఇనిస్టిట్యూట్ ఆఫ్ అడ్వాన్స్‌డ్ స్టడీస్, సిమ్లా.

మూలాలు 

తెలుగు పుస్తకాలు
అనువాద గ్రంథాలు
2012 పుస్తకాలు
పరిశోధన గ్రంథాలు